220 BÁNYAI JÁNOS 
Ma már annyira haladt a hadi-építészet technikája, hogy adandó 
alkalommal ép a szükséges helyen tudják elkészíteni a legrövidebb idő alatt 
a szükséges védelmi berendezéseket. A beton építészet ma fénykorát éli s 
könnyű kezelési módjánál fogva a legkedveltebb építőfaj lett. A hozzávaló 
kavicsot és cementet könnyű előteremteni. Egy pillantás a geológiai tér- 
képre s tudja már az építésvezető, hogy hol lehet legközelebb a szükséges 
kavicsmennyiséget beszerezni. Vagy ha a térkép hiányozna, a geológus 
gyakorlott szeme észreveszi a domb oldalán húzódó terraszokban elrejtett 
kavics-telepeket. Milyen nagy segítség az is, ha az elfogyott cementet távol 
a központtól nem tudván pótolni, a geológus a közelben cementégetésre 
alkalmas márga-rétegekről ad hírt. 
Szomorú kötelesség hárul az elülő harci lárma után a harctér urára: 
az elesettek elföldelése. A tömegsírok dezinficiálása az oltott mész által 
23. ábra. Mélykutak fúrására alkalmas dombvidék. 
A — fúrott kut, K — kavics-telep, Ag — vízrekesztő agyag réteg, H — homok, 
Hk — homokkőből álló alaphegység. 
történik, melyből a hadvezetőségnek nagy tömegre van szüksége. Az amúgy 
is túlzsúfolt vasúti közlekedésre mily nagy könnyítést jelent, ha már a 
harctér közelében akadhatnak mészsziklára, melyet legkönnyebben a 
geológiai térkép adatai árulnak el. 
E pár felsorolt példából is láthatjuk, hogy a geológiai képzettségre 
szükség van még a hadászatban is. Teljesen oktalan volna az általa nyujtott 
előnyök kihasználását mellőzni. 
Igen nagy szükség van rá már a katonai iskolákban, a topografiai 
térképek adatainak helyes értelmezésére. Nagy fontossága van háború 
esetén a harctér geológiai ismeretének, mert a természet által nyujtott 
előnyök csak ily módon használhatók ki észszerűen a stratégia javára s 
még hozzá csak így állíthatjuk a hadviselés közben szükséges ásványi 
anyagokat a hadvezetőség szolgálatába. Erre a célra szükség van pontosan 
felvett geológiai térképekre, melyeket, ha tisztán katonai célokra akarunk 
felhasználni, föltétlenül speciálisan ily szempontból kell azokat elkészít- 
tetnünk. 
